DANAS oko 15 sati u Vukovaru je došlo do verbalnog i fizičkog sukoba Tomislava Josića, predsjednika Savjeta za branitelje gradonačelnika Vukovara, i koordinatora Živog zida Vukovarsko-srijemske županije Pave Josića.

Snimka je objavljena na Facebooku Živog zida.

Traje 30-ak sekundi, a prikazuje dvojicu Josića kako se prvo verbalno sukobljavaju, a potom dolazi i do naguravanja.

Tekst se nastavlja ispod oglasa

Tomislav Josić Pavu pita: "Jesi li ti otporan na metke, sine? Možeš se braniti koliko hoćeš. Pazi što radiš." Pavo mu dovikuje "Što si to rekao", a Tomislav se udaljava.

Nakon par sekundi se vraća jer shvaća da žena Pave Josića sve snima. Dolazi do naguravanja, nakon čega se situacija smiruje.